Falakdagi N6946-BH1 yulduzi ko‘rinmay qoldi. Bu haqda NASA agentligi ma’lum qildi. Amerikalik astronomlar bir necha yil davomida yulduzni kuzatib borganlar va u o‘ta yangi yulduz sifatida portlaydi, deb ishonib kelganlar. Biroq yulduzning yo‘qolib qolishi olimlarni o‘ylantirib qo‘ydi. Ular yulduz bilan nima sodir bo‘lgani haqida bosh qotira ketishdi. Foto: NASA Yulduz yo‘qolishining haqiqatga eng yaqin taxmini gravitatsion kollaps – yulduzning qora tuynukka aylanishi hisoblanadi. NASA saytida aytilishicha, yulduz Yerdan 22 mln yorug‘lik yili uzoqligida NGC 6946 spiral galaktikasida joylashgan bo‘lgan. Bu yulduz Quyoshdan 25 marta og‘irroq hisoblangan.